《黄州栖霞楼苏翰林所赋小舟横截春江是也曾竑父罢郡画为图求诗》
宋代·王铚

铜雀不得锁二乔，春江亦梦携西子。此楼缥缈相风流，此恨缠绵在云水。

洞庭叶下愁湘君，不独阳台云雨神。

精神感通若相遇，梦境幻境皆成真。黄州刺史清如镜，水光山色心同莹。

牧之出守到元之，谁解把诗闻万乘。图成携得千里行，孤帆趁落斜阳城。

江头莫指挽邓处，离合古今同一情。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。